PMIndiaData/PMIndiaSum huggingface dataset:
ഉന്നതവിദ്യാഭ്യാസ സ്ഥാപനങ്ങളിലേക്കുള്ള പ്രവേശന പരീക്ഷ നടത്തുന്നതിനായി ദേശീയ പരീക്ഷാ ഏജന്‍സി (എന്‍.ടി.എ.) രൂപീകരിക്കുന്നതിനു മന്ത്രിസഭാ അനുമതി

ഉന്നത വിദ്യാഭ്യാസ സ്ഥാപനങ്ങളിലേക്കുള്ള പ്രവേശന പരീക്ഷ നടത്തുന്നതിനായി ഇന്ത്യന്‍ സൊസൈറ്റീസ് റജിസ്‌ട്രേഷന്‍ ആക്റ്റ് 1860 പ്രകാരം റജിസ്റ്റര്‍ ചെയ്ത സൊസൈറ്റിയായി മുന്‍നിര സാശ്രയ പരീക്ഷാ സ്ഥാപനം രൂപീകരിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. സവിശേഷതകള്‍: എന്‍.ടി.എ. ആദ്യഘട്ടത്തില്‍ നിലവില്‍ സി.ബി.എസ്.ഇ. നടത്തിവരുന്ന പ്രവേശന പരീക്ഷകള്‍ നടത്തും. പ്രവര്‍ത്തനം മെച്ചപ്പെടുന്ന മുറയ്ക്ക് മറ്റു പരീക്ഷകളുടെ നടത്തിപ്പ് ക്രമേണ ഏറ്റെടുക്കും. മത്സരാര്‍ഥികള്‍ക്ക് ഏറ്റവും മികവു പുലര്‍ത്താന്‍ അവസരമൊരുക്കിക്കൊണ്ടു പ്രവേശന പരീക്ഷകള്‍ ഒരു വര്‍ഷം രണ്ടു തവണ നടത്തും. ഗ്രാമീണ മേഖലയിലെ വിദ്യാര്‍ഥികളുടെ ആവശ്യങ്ങള്‍ മുന്നില്‍ക്കണ്ട് സബ്-ജില്ലാ, ജില്ലാതലങ്ങളില്‍ പരമാവധി കേന്ദ്രങ്ങള്‍ തുടങ്ങും. ഇവിടങ്ങളില്‍ വിദ്യാര്‍ഥികള്‍ക്കു പരിശീലനം നല്‍കുകയും ചെയ്യും. ഘടന: എം.എച്ച്.ആര്‍.ഡി. നിയമിക്കുന്ന പ്രമുഖ വിദ്യാഭ്യാസ വിദഗ്ധനായിരിക്കും എന്‍.ടി.എയുടെ അധ്യക്ഷന്‍. ഗവണ്‍മെന്റ് നിയോഗിക്കുന്ന സി.ഇ.ഒ. ആയിരിക്കും ഡയറക്ടര്‍ ജനറല്‍. പ്രവേശന പരീക്ഷ ഉപയോഗപ്പെടുത്തുന്ന വിദ്യാഭ്യാസ സ്ഥാപനങ്ങളുട പ്രതിനിധികള്‍ ഉള്‍പ്പെടുന്ന ബോര്‍ഡ് ഓഫ് ഗവര്‍ണേഴ്‌സ് ഉണ്ടായിരിക്കും. ഡയറക്ടര്‍ ജനറലിനെ സഹായിക്കാന്‍ വിദ്യാഭ്യാസ വിദഗ്ധര്‍ ഉള്‍പ്പെടുന്ന ഒമ്പതു വിഭാഗങ്ങള്‍ ഉണ്ടായിരിക്കും. സാമ്പത്തിക കാര്യം: പ്രവര്‍ത്തനം ആരംഭിക്കാനായി ആദ്യവര്‍ഷം ഇന്ത്യാ ഗവണ്‍മെന്റ് ഒറ്റത്തവണ ഗ്രാന്റായി 25 കോടി രൂപ നല്‍കും. തുടര്‍ന്നു സ്ഥാപനം സാമ്പത്തിക സ്വാശ്രയത്വം നേടും. നേട്ടങ്ങള്‍: എന്‍..ടി.എ. രൂപീകരിക്കുന്നതു വിവിധ പ്രവേശന പരീക്ഷകള്‍ എഴുതുന്ന 40 ലക്ഷത്തോളം വിദ്യാര്‍ഥികള്‍ക്കു ഗുണകരമാകും. സി.ബി.എസ്.ഇ., എ.ഐ.സി.ടി.ഇ. തുടങ്ങിയ സ്ഥാപനങ്ങള്‍ക്കു പ്രവേശന പരീക്ഷ നടത്തേണ്ടുന്ന ചുമതല ഒഴിഞ്ഞുകിട്ടുകയും വിശ്വാസ്യത വര്‍ധിക്കുകയും വിദ്യാര്‍ഥികളുടെ കഴിവു വിലയിരുത്തുന്ന രീതി മെച്ചപ്പെടുത്തകയും ചെയ്യും.
സെക്കന്തരാബാദ്  തീപിടിത്തത്തിലെ   ജീവഹാനിയിൽ പ്രധാനമന്ത്രി അനുശോചിച്ചു

തെലങ്കാനയിലെ സെക്കന്തരാബാദിലുണ്ടായ തീപിടിത്തത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. മരണമടഞ്ഞവരുടെ ഉറ്റ ബന്ധുക്കൾക്ക് 2 ലക്ഷം രൂപ വീതവും, പരിക്കേറ്റവർക്ക് 50 ,000 രൂപ വീതവും പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ ( പി എം എൻ ആർ എഫ് ) നിന്നും അനുവദിച്ചതായും പ്രധാനമന്ത്രി അറിയിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : “തെലങ്കാനയിലെ സെക്കന്തരാബാദിൽ ഉണ്ടായ തീപിടിത്തത്തിൽ ജീവൻ നഷ്ടപ്പെട്ടതിൽ ദുഃഖമുണ്ട്. മരിച്ചവരുടെ കുടുംബങ്ങൾക്ക് അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ. മരണമടഞ്ഞവരുടെ ഉറ്റ ബന്ധുക്കൾക്ക് 2 ലക്ഷം രൂപ വീതവും, പരിക്കേറ്റവർക്ക് 50 ,000 രൂപ വീതവും പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ ( പി എം എൻ ആർ എഫ് ) നിന്നും നൽകും: പ്രധാനമന്ത്രി നരേന്ദ്രമോദി “ –ND–
ഗുരു നാനാക് ജയന്തി നാളില്‍ പ്രധാനമന്തി ഗുരു നാനാക് ദേവ് ജിയെ വണങ്ങി

ഗുരു നാനാക് ജയന്തി നാളില്‍ പ്രധാനമന്തി ശ്രീ. നരേന്ദ്ര മോദി ഗുരു നാനാക് ദേവ് ജിയെ വണങ്ങി. ‘ഗുരു നാനാക് ജയന്തിദിനത്തില്‍ ആദരണീയനായ ശ്രീ. ഗുരുനാനാക് ദേവ് ജിയെ വണങ്ങുകയും അദ്ദേഹത്തിന്റെ വിശിഷ്ടമായ ചിന്തകളെ അനുസ്മരിക്കുകയും ചെയ്യുന്നു’, പ്രധാനമന്ത്രി പറഞ്ഞു
മ്യാന്‍മറിലെ ഗതാഗത പദ്ധതിയുടെ അടങ്കല്‍ പുതുക്കി

മ്യാന്‍മറില്‍ ഇന്ത്യന്‍ സഹായത്തോടെ നിര്‍മ്മിക്കുന്ന കലാടന്‍ മള്‍ട്ടി മോഡല്‍ ട്രാന്‍സിറ്റ് ഗതാഗത പദ്ധതിയുടെ 2904.04 കോടി രൂപയുടെ പുതുക്കിയ എസ്റ്റിമേറ്റിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഇന്ത്യയുടെ വടക്ക്-കിഴക്കന്‍ പ്രദേശത്തേക്ക് ഒരു ബദല്‍ പാത ഒരുക്കുന്ന ഈ പദ്ധതി മേഖലയുടെ സാമ്പത്തിക പൂര്‍ത്തിയ്ക്ക് വഴിയൊരുക്കും. ഇന്ത്യയും മ്യാന്‍മറും തമ്മിലുള്ള സാമ്പത്തികവും വാണിജ്യപരവും തന്ത്രപരവുമായ ബന്ധങ്ങള്‍ പരിപോഷിപ്പിക്കാനും ഈ പദ്ധതി വഴിയൊരുക്കും.
അന്താരാഷ്ട്ര കടുവ ദിനത്തിൽ വന്യജീവി പ്രേമികളെ പ്രധാനമന്ത്രി അഭിവാദ്യം ചെയ്തു

അന്താരാഷ്ട്ര കടുവ ദിനത്തിൽ കടുവ സംരക്ഷണത്തിൽ താൽപ്പര്യമുള്ള വന്യജീവി പ്രേമികളെ പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു. ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു : അന്താരാഷ്ട്ര കടുവ ദിനത്തിൽ , വന്യജീവി പ്രേമികൾക്ക്, പ്രത്യേകിച്ച് കടുവ സംരക്ഷണത്തോട് താൽപ്പര്യമുള്ളവർക്ക് ആശംസകൾ. ആഗോളതലത്തിൽ 70% ത്തിലധികം കടുവകളുടെ വാസസ്ഥലമെന്ന നിലയ്ക്ക് , കടുവകൾക്ക് സുരക്ഷിതമായ ആവാസ വ്യവസ്ഥകൾ ഉറപ്പുവരുത്തുന്നതിനും കടുവ സൗഹാർദ്ദ പരിസ്ഥിതി വ്യവസ്ഥകളെ പരിപോഷിപ്പിക്കുന്നതിനുമുള്ള നമ്മുടെ പ്രതിബദ്ധത നാം ആവർത്തിക്കുന്നു. 18 സംസ്ഥാനങ്ങളിലായി 51 കടുവ സംരക്ഷണ കേന്ദ്രങ്ങൾ ഇന്ത്യയിലുണ്ട്. 2018 ലെ അവസാന കടുവ സെൻസസ് കടുവകളുടെ എണ്ണത്തിൽ വർധന കാണിച്ചു. കടുവ സംരക്ഷണം സംബന്ധിച്ച സെന്റ് പീറ്റേഴ്‌സ്ബർഗ് പ്രഖ്യാപന ലക്ഷ്യത്തിന് 4 വർഷം മുൻപ് തന്നെ കടുവകളുടെ എണ്ണം ഇരട്ടിയാക്കുക എന്ന ലക്ഷ്യം ഇന്ത്യ നേടിയത്. കടുവ സംരക്ഷണത്തിനുള്ള ഇന്ത്യയുടെ തന്ത്രം പ്രാദേശിക സമൂഹങ്ങളെ ഉൾപ്പെടുത്തുന്നതിന് ഏറ്റവും പ്രാധാന്യം നൽകുന്നു. നമ്മുടെ മഹത്തായ ഭൂമി പങ്കിടുന്ന എല്ലാ സസ്യജന്തുജാലങ്ങളുമായി പൊരുത്തപ്പെടുന്ന നൂറ്റാണ്ടുകളുടെ പഴക്കമുള്ള നമ്മുടെ ധര്‍മ്മചിന്തകളും നമുക്ക് പ്രചോദനമാണ്.
ഇന്ത്യയുടെ ശാസ്ത്ര സാങ്കേതിക വകുപ്പും സിംഗപ്പൂരിലെ വ്യാപാര വ്യവസായ മന്ത്രാലയവും തമ്മില്‍ ശാസ്ത്ര, സാങ്കേതിക നൂതനാശയ മേഖലകളിലെ സഹകരണം സംബന്ധിച്ച് ഏര്‍പ്പെട്ട ധാരണാപത്രത്തിന് കേന്ദ്രമന്ത്രിസഭ അംഗീകാരം നല്‍കി.

ഇന്ത്യന്‍ റിപ്പബ്ലിക്കിലെ ശാസ്ത്ര സാങ്കേതിക വകുപ്പും സിംഗപ്പൂര്‍ റിപ്പബ്ലിക് ഓഫ് ഗവണ്‍മെന്റിന്റെ വാണിജ്യ വ്യവസായ മന്ത്രാലയവും തമ്മില്‍ ഒപ്പുവച്ച ധാരണാപത്രം പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭയെ ധരിപ്പിച്ചു. ശാസ്ത്രം, സാങ്കേതികവിദ്യ, നൂതനാശയം എന്നീ മേഖലകളിലെ സഹകരണത്തിനായി 2022 ഫെബ്രുവരിയിലാണ് ധാരണാപത്രം ഒപ്പുവച്ചത്. ഇരു രാജ്യങ്ങളിലും നൂതനാശയവും സംരംഭകത്വവും പ്രോത്സാഹിപ്പിക്കുന്നതിനും അതിലൂടെ പുതിയ സാങ്കേതിക വിദ്യ സൃഷ്ടിക്കലിനും മനുഷ്യശക്തിപരിശീലനത്തിനും സഹകരണത്തിലൂടെ പുതിയ ഐ.പി സൃഷ്ടിക്കുന്നതിലേക്കും നയിക്കുന്നതിനുള്ള ആവാസവ്യവസ്ഥ സൃഷ്ടിക്കുന്നതിനുള്ള സംവിധാനമാണ് എം.ഒ.യു നല്‍കുന്നത്. ഈ സഹകരണത്തിന് കീഴില്‍ നടപ്പിലാക്കുന്ന പ്രവര്‍ത്തനങ്ങളിലൂടെയുള്ള പുതിയ അറിവും സാങ്കേതിക വിദ്യ വികസനവും ആത്മനിര്‍ഭര്‍ ഭാരതിന് ഉത്തേജനം നല്‍കും. ഇരു രാജ്യങ്ങളിലും നൂതനാശയവും സംരംഭകത്വവും പ്രോത്സാഹിപ്പിക്കുന്നതിനും അതിലൂടെ പുതിയ സാങ്കേതിക വിദ്യ സൃഷ്ടിക്കലിനും മനുഷ്യശക്തിപരിശീലനത്തിനും സഹകരണത്തിലൂടെ പുതിയ ഐ.പി സൃഷ്ടിക്കുന്നതിലേക്കും നയിക്കുന്നതിനുള്ള ആവാസവ്യവസ്ഥ സൃഷ്ടിക്കുന്നതിനുള്ള സംവിധാനവും എം.ഒ.യു നല്‍കും. ധാരണാപത്രത്തില്‍ വിഭാവനം ചെയ്യുന്ന പ്രവര്‍ത്തനങ്ങളില്‍ ഉള്‍പ്പെടുന്ന ഉല്‍പ്പന്ന വികസനവും സാങ്കേതിക വിനിമയവും പുതിയ സംരംഭങ്ങളും തൊഴിലവസരങ്ങളും സൃഷ്ടിക്കുന്നതിലേക്ക് നയിച്ചേക്കാം. പൊതുവായ താല്‍പ്പര്യമുള്ള ശാസ്ത്രം, സാങ്കേതികവിദ്യ, നൂതനാശയ മേഖലകളില്‍ ഇന്ത്യയും സിംഗപ്പൂരും തമ്മിലുള്ള സഹകരണം പ്രോത്സാഹിപ്പിക്കുകയും വികസിപ്പിക്കുകയും സുഗമമാക്കുകയും ചെയ്യുക എന്നതാണ് ഈ ധാരണാപത്രത്തിന്റെ ലക്ഷ്യം. ഗവേഷണം, നൂതനാശയം, സാങ്കേതിക വികസനം എന്നിവയില്‍ പുരോഗതി കൈവരിക്കാന്‍ കഴിയുന്ന പരസ്പര താല്‍പ്പര്യമുള്ള ഏത് മേഖലയിലും സഹകരണത്തിന് മുന്‍ഗണന നല്‍കും: 1. കൃഷിയും ഭക്ഷ്യ ശാസ്ത്രവും സാങ്കേതികവിദ്യയും; 2. പുരോഗമിച്ച നിര്‍മ്മാണവും എഞ്ചിനീയറിംഗും; 3. ഹരിത സമ്പദ്‌വ്യവസ്ഥ, ഊര്‍ജം, ജലം, കാലാവസ്ഥ, പ്രകൃതി വിഭവങ്ങള്‍; 4. വിവര ശാസ്ത്രം (ഡാറ്റാ സയന്‍സ്), ഉയര്‍ന്നുവരുന്ന സാങ്കേതികവിദ്യകള്‍ (എമേര്‍ജിംഗ് ടെക്‌നോളജീസ്); 5. പുതിയ വസ്തുക്കള്‍; കൂടാതെ 6. ആരോഗ്യവും ബയോടെക്‌നോളജിയും. എന്നിവയും ഉള്‍പ്പെടും പരസ്പര സമ്മതത്തിലൂടെ പൊതു താല്‍പ്പര്യമുള്ള മറ്റ് മേഖലകളും ഉള്‍പ്പെടുത്തും. –ND–
കാക്കിനഡയില്‍ നാവികസേനയുടെ ഭൂമിയിലൂടെ കടന്നുപോകുന്ന സ്‌റ്റേറ്റ് ഹൈവേ വഴിതിരിച്ചുവിടുന്നതിന് കേന്ത്രമന്ത്രിസഭയുടെ അംഗീകാരം

കാക്കിനഡയില്‍ നാവികസേനയുടെ ഭൂമിയിലൂടെ കടന്നുപോകുന്ന സ്‌റ്റേറ്റ് ഹൈവേ-149 വഴിതിരിച്ചുവിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ത്രമന്ത്രിസഭ അംഗീകാരം നല്‍കി. ഇക്കാര്യത്തില്‍ താഴെ പറയുന്ന തീരുമാനങ്ങള്‍ കൈക്കൊണ്ടു. എ) കാക്കിനഡയില്‍ നാവികസേനയുടെ സ്ഥലത്തുകൂടി കടന്നുപോകുന്ന നിലവിലുള്ള ഹൈവയ്ക്കു കീഴെയുള്ളതും ആന്ധ്രാപ്രദേശ് ഗവണ്‍മെന്റിന്റെ കയ്യിലുള്ളതുമായ 11.25 ഏക്കര്‍ സ്ഥലം ഏറ്റെടുക്കും. ബി) നാവികസേനയുടെ കയ്യിലുള്ള കാക്കിനഡയിലെ 5.23 ഏക്കര്‍ ഭൂമി ആന്ധ്രാപ്രദേശ് ഗവണ്‍മെന്റിനു സമര്‍പ്പിക്കും. സി) ഭൂമി ഏറ്റെടുക്കുന്നതിനും പകരം റോഡ് നിര്‍മിക്കുന്നതിനുമുള്ള നഷ്ടപരിഹാരമായി 1882.775 ലക്ഷം രൂപ ആന്ധ്രാപ്രദേശ് ഗവണ്‍മെന്റിനു നല്‍കും. കാക്കിനഡയില്‍ സ്റ്റേറ്റ് ഹൈവ വഴിതിരിച്ചുവിടുന്നതു അപകടങ്ങള്‍ കുറയ്ക്കുകവഴി ശല്യമില്ലാതെ പരിശീലനം നല്‍കുന്നതിനും സുരക്ഷ ശക്തിപ്പെടുത്തുന്നതിനും സഹായകമാകും. ഇത് കര-കടല്‍ യുദ്ധതന്ത്ര പരിശീലനകേന്ദ്രത്തിന്റെയും അവിടത്തെ അടിസ്ഥാനസൗകര്യങ്ങളുടെയും സുരക്ഷ ഉറപ്പുവരുത്തും.
ഇന്ത്യയുടെ 13ാമത് ഉപരാഷ്ട്രപതിയായി തെരഞ്ഞെടുക്കപ്പെട്ട ശ്രീ. എം.വെങ്കയ്യ നായിഡുവിനെ പ്രധാനമന്ത്രി അഭിനന്ദിച്ചു

ഇന്ത്യയുടെ 13ാമത് ഉപരാഷ്ട്രപതിയായി തെരഞ്ഞെടുക്കപ്പെട്ട ശ്രീ. എം.വെങ്കയ്യ നായിഡുവിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. പ്രധാനമന്ത്രി പറഞ്ഞു: ‘ഇന്ത്യയുടെ ഉപരാഷ്ട്രപതിയായി തെരഞ്ഞെടുക്കപ്പെട്ട എം.വെങ്കയ്യനായിഡു ഗാരുവിന് അഭിനന്ദനങ്ങള്‍. ഫലപ്രദവും പ്രോത്സാഹജനകവുമായ ഒരു അവസരത്തിന് എന്റെ എല്ലാ ആശംസകളും. പാര്‍ട്ടിയിലും ഗവണ്‍മെന്റിലും എം.വെങ്കയ്യ നായിഡു ഗാരുവുമൊത്തു പ്രവര്‍ത്തിച്ചതിന്റെ ഓര്‍മകളാണു മനസ്സു നിറയെ. ഞങ്ങള്‍ തമ്മിലുള്ള ഈ ബന്ധം ആഹ്ലാദിപ്പിക്കുന്നതാണ്. വെങ്കയ്യ നായിഡു രാഷ്ട്രനിര്‍മാണത്തിനായി പ്രത്ജ്ഞാബദ്ധതയുള്ള, ശുഷ്‌കാന്തിയും സമര്‍പ്പണബോധവുമുള്ള ഉപരാഷ്ട്രപതിയെന്ന നിലയില്‍ രാജ്യത്തെ സേവിക്കുമെന്ന ആത്മവിശ്വാസം എനിക്കുണ്ട്.’
ഫിജിയിലെ ശ്രീ സത്യസായി സഞ്ജീവനി ഹോസ്പിറ്റല്‍ ഉദ്ഘാടന ചടങ്ങിനെ പ്രധാനമന്ത്രി അഭിസംബോധന ചെയ്തു

ഫിജിയിലെ ശ്രീ ശ്രീ സത്യസായി സഞ്ജീവനി ആശുപത്രിയുടെ ഉദ്ഘാടന ചടങ്ങിനെ പ്രധാനമന്ത്രി ശ്രീ നരേന്ദ്ര മോദി ഇന്ന് വീഡിയോ സന്ദേശത്തിലൂടെ അഭിസംബോധന ചെയ്തു. അദ്ദേഹം ഫിജി പ്രധാനമന്ത്രിക്കും ഫിജിയിലെ ജനങ്ങള്‍ക്കും ആശുപത്രിക്ക് നന്ദി പറഞ്ഞു, ഈ ആശുപത്രി ഇരു രാജ്യങ്ങളും തമ്മിലുള്ള ബന്ധത്തിന്റെ പ്രതീകമാണെന്നും ഇന്ത്യയും ഫിജിയും തമ്മില്‍ പങ്കിട്ട യാത്രയിലെ മറ്റൊരു അദ്ധ്യായമാണെന്നും പ്രധാനമന്ത്രി ചൂണ്ടിക്കാട്ടി. കൂട്ടികള്‍ക്കുള്ള ഈ ഹൃദയ ആശുപത്രി ഫിജിയില്‍ മാത്രമല്ല, ദക്ഷിണ പസഫിക് മേഖലയിലാകെ ഇത്തരത്തിലുള്ള ഒന്നാണ്. ''ഹൃദയ സംബന്ധമായ അസുഖങ്ങള്‍ വലിയ വെല്ലുവിളി നേരിടുന്ന മേഖലയില്‍ ആയിരക്കണക്കിന് കുട്ടികള്‍ക്ക് പുതുജീവന്‍ നല്‍കുന്ന ഒന്നായിരിക്കും ഈ ആശുപത്രി''യെന്ന് പ്രധാനമന്ത്രി പറഞ്ഞു. കുട്ടികള്‍ക്ക് ലോകോത്തര ചികിത്സ ലഭിക്കുന്നുവെന്ന് മാത്രമല്ല എല്ലാ ശസ്ത്രക്രിയകളും സൗജന്യമായി ചെയ്യപ്പെടുമെന്നതിലും സംതൃപ്തി പ്രകടിപ്പിക്കുകയും പ്രശംസിക്കുകയും ചെയ്ത. അതിനായി ഫിജിയിലെ സായി പ്രേം ഫൗണ്ടേഷന്‍, ഫിജി, ഗവണ്‍മെന്റ്, ശ്രീ സത്യസായി സഞ്ജിവിനി ചില്‍ഡ്രന്‍സ് ഹാര്‍ട്ട് ഹോസ്പിറ്റല്‍ ഓഫ് ഇന്ത്യ എന്നിവരെ അദ്ദേഹം അഭിനന്ദിക്കുകയും ചെയ്തു. മനുഷ്യസേവനത്തിന്റെ തൈ വളര്‍ന്ന് മനുഷ്യരാശിയെ മുഴുവന്‍ സേവിക്കുന്ന ഒരു വന്‍ ആല്‍മരമായി വളര്‍ന്ന ബ്രഹ്മലീന്‍ ശ്രീ സത്യസായി ബാബയെ പ്രധാനമന്ത്രി വണങ്ങി. ''ശ്രീ സത്യസായി ബാബ ആത്മീയതയെ ആചാരങ്ങളില്‍ നിന്ന് മോചിപ്പിക്കുകയും ജനങ്ങളുടെ ക്ഷേമവുമായി ബന്ധിപ്പിച്ചു. വിദ്യാഭ്യാസം, ആരോഗ്യം, പാവപ്പെട്ടവര്‍ക്കും അവശത അനുഭവിക്കുന്നവര്‍ക്കും വേണ്ടിയുള്ള മേഖലകളിലെ അദ്ദേഹത്തിന്റെ പ്രവര്‍ത്തനങ്ങള്‍ ഇന്നും നമ്മെ പ്രചോദിപ്പിക്കുന്നു''വെന്ന് പ്രധാനമന്ത്രി അനുസ്മരിച്ചു. ഗുജറാത്ത് ഭൂകമ്പസമയത്ത് സായി ഭക്തരുടെ സേവനവും ശ്രീ മോദി സ്മരിച്ചു. ''സത്യസായി ബാബയുടെ നിരന്തരമായ അനുഗ്രഹം എനിക്ക് ലഭിക്കുന്നു, ഇന്നും അത് ലഭിക്കുന്നത് എന്റെ മഹാഭാഗ്യമായി കരുതുന്നു'', പ്രധാനമന്ത്രി പറഞ്ഞു.. ഇന്ത്യയുടെയും ഫിജിയുടെയും പങ്കാളിത്ത ബന്ധത്തിന്റെ പൈതൃകം മനുഷ്യരാശിയുടെ സേവനബോധത്തെ അടിസ്ഥാനമാക്കിയുള്ളതാണെന്ന് പ്രധാനമന്ത്രി പറഞ്ഞു. 150 രാജ്യങ്ങള്‍ക്ക് മരുന്നുകളും 100 രാജ്യങ്ങള്‍ക്ക് ഏകദേശം 100 ദശലക്ഷം വാക്‌സിനുകളും നല്‍കികൊണ്ട് മഹാമാരിയുടെ സമയത്ത് ഇന്ത്യയ്ക്ക് അതിന്റെ കടമ നിര്‍വഹിക്കാനായത് ഈ മൂല്യങ്ങളെ അടിസ്ഥാനമാക്കിയാണ്. ഇത്തരം ശ്രമങ്ങളില്‍ ഫിജിക്ക് എപ്പോഴും മുന്‍ഗണന നല്‍കിയിട്ടുണ്ടെന്നും അദ്ദേഹം പറഞ്ഞു. ഇരു രാജ്യങ്ങളും തമ്മിലുള്ള ബന്ധത്തിന്റെ ആഴത്തെക്കുറിച്ച് പ്രധാനമന്ത്രി ദീര്‍ഘമായി സംസാരിച്ചു. ഇരു രാജ്യങ്ങളെയും തമ്മില്‍ വിശാലമായ സമുദ്രം വേര്‍തിരിക്കുന്നുണ്ടെങ്കിലും, നമ്മുടെ സംസ്‌കാരം നമ്മെ ബന്ധിപ്പിക്കുന്നുവെന്നും പരസ്പര ബഹുമാനത്തിലും ജനങ്ങള്‍ തമ്മിലുള്ള ശക്തമായ ബന്ധത്തിലും അധിഷ്ഠിതമാണ് നമ്മുടെ ബന്ധമെന്നും അദ്ദേഹം പറഞ്ഞു. ഫിജിയുടെ സാമൂഹിക-സാമ്പത്തിക വികസനത്തില്‍ സംഭാവന ചെയ്യാനുള്ള അവസരങ്ങള്‍ ലഭിക്കുന്നത് അദ്ദേഹം അംഗീകരിച്ചു. ഫിജി പ്രധാനമന്ത്രി ഫ്രാങ്ക് ബൈനിമരാമയുടെ ജന്മദിനത്തില്‍ ഇന്ന് പ്രധാനമന്ത്രി മോദി ആശംസകള്‍ നേരുകയും, അദ്ദേഹത്തിന്റെ നേതൃത്വത്തില്‍ ഇരു രാജ്യങ്ങളും തമ്മിലുള്ള ബന്ധം കൂടുതല്‍ ശക്തമായി തുടരുമെന്ന് പ്രത്യാശ പ്രകടിപ്പിക്കുകയും ചെയ്തു. –ND–
പ്രസവാവധി ഭേദഗതി ബില്‍ ലോക്‌സഭ പാസ്സാക്കിയതിനെ പ്രധാനമന്ത്രി ശ്ലാഘിച്ചു

പ്രസവാവധി ഭേദഗതി ബില്‍ ലോക്‌സഭയില്‍ പാസ്സായത് വനിതകളാല്‍ നയിക്കപ്പെടുന്ന വികസനത്തിലേയ്ക്കുള്ള നമ്മുടെ ശ്രമങ്ങളിലെ ചരിത്ര മുഹൂര്‍ത്തമാണെന്ന് പ്രധാനമന്ത്രി ശ്രീ. നരേന്ദ്ര മോദി പറഞ്ഞു. അമ്മയുടെയും കുഞ്ഞിന്റെയും മെച്ചപ്പെട്ട ആരോഗ്യവും, ക്ഷേമവും ഉറപ്പുവരുത്തുന്നതാണ് പ്രസവാവധി ഭേദഗതി ബില്‍. പ്രസവാവധി വര്‍ദ്ധിപ്പിക്കുന്നത് സ്വാഗതാര്‍ഹമായ ഒരു വ്യവസ്ഥയാണ്. പ്രസവാവധി ഭേദഗതി ബില്ല് വഴി വനിതകളുടെ തൊഴില്‍ ഉറപ്പുവരുത്താന്‍ കഴിയും. സ്ത്രീകള്‍ ജോലി നോക്കുന്ന സ്ഥാപനങ്ങളില്‍ കുട്ടികള്‍ക്ക് ക്രഷ് സംവിധാനം നിര്‍ബന്ധമായും ഉണ്ടായിരിക്കണമെന്ന വ്യവസ്ഥയും അഭിനന്ദനീയമാണെന്ന് പ്രധാനമന്ത്രി പറഞ്ഞു.
ബംഗ്ലാദേശില്‍നിന്നു വിട്ടുകിട്ടിയ സ്ഥലങ്ങളിലെ അടിസ്ഥാനസൗകര്യം വികസനത്തിനും പുനരധിവാസ പാക്കേജിനും കേന്ദ്രമന്ത്രിസഭയുടെ അംഗീകാരം

പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭ ഇന്ത്യയും ബംഗ്ലാദേശും തമ്മില്‍ തര്‍ക്കപ്രദേശങ്ങള്‍ അന്യോന്യം കൈമാറിയതിന് ശേഷം കൂച്ച് ബെഹര്‍ ജില്ലയിലെയും ബംഗ്ലാദേശിന്റെ അധീനതയിലായിരുന്ന ഇന്ത്യയുടെ സ്ഥലങ്ങളിലെയും അടിസ്ഥാനസൗകര്യ വികസനത്തിനും പുനരധിവാസ പാക്കേജിനും അംഗീകാരം നല്‍കി. വിവിധ വിഭാഗങ്ങളിലായുളള പദ്ധതികളുടെ നടത്തിപ്പിന് ഏതാണ്ട് 1005.99 കോടി രൂപയാണു ചെലവു പ്രതീക്ഷിക്കുന്നത്. അടിസ്ഥാനസൗകര്യവികസനത്തിനു ചെലവായ 898.50 കോടി രൂപയും ഇതില്‍ ഉള്‍പ്പെടുന്നു. കൂടാതെ പുനരധിവാസനടപടികളുമായി ബന്ധപ്പെട്ടുളള പലവക ചെലവായ 107.49 കോടിരൂപയും വകയിരുത്തിയിട്ടുണ്ട്. ഇന്ത്യയിലേക്കു മടങ്ങിവരുന്ന കുടുംബങ്ങള്‍ എത്രയുണ്ടെന്നു വ്യക്തമായാല്‍ മാത്രമേ പലവകച്ചെലവു കൃത്യമായി കണക്കാക്കാന്‍ സാധിക്കൂ. മൂന്നു മുതല്‍ അഞ്ചു വരെ വര്‍ഷത്ത സമയപരിധിക്കുളളില്‍ തീര്‍ക്കത്തക്കവിധം സംസ്ഥാന സര്‍ക്കാരിനോ അല്ലെങ്കില്‍ അവര്‍ ചുമതലപ്പെടുത്തുന്ന ഏജന്‍സികള്‍ക്കോ ആയിരിക്കും ജോലികളുടെ നടത്തിപ്പുചുമതല. സംസ്ഥാന സര്‍ക്കാരിനുളള ഗ്രാന്‍ഡ് ഇന്‍ എയ്ഡായി കേന്ദ്ര ആഭ്യന്തരമന്ത്രാലയമായിരിക്കും പണം വിതരണം ചെയ്യുന്നത്. പശ്ചിമബംഗാള്‍ സര്‍ക്കാരില്‍ നിന്ന് ലഭിച്ച രണ്ടു നിര്‍ദേശങ്ങളെത്തുടര്‍ന്നാണ് ഇന്ത്യയും ബംഗ്ലാദേശും തമ്മില്‍ തര്‍ക്കപ്രദേശങ്ങള്‍ അന്യോന്യം കൈമാറിയതിനു ശേഷം കൂച്ച് ബെഹര്‍ ജില്ലയിലെയും ബംഗ്ലാദേശിലായിരുന്ന ഇന്ത്യയുടെ സ്ഥലങ്ങളുടെയും അടിസ്ഥാനസൗകര്യം വികസിപ്പിക്കുന്നതിനും പുനരധിവാസ പാക്കേജിനും ഉളള നിര്‍ദേശം പരിഗണിച്ചത്. അടിസ്ഥാനസൗകര്യ വികസനത്തിനും പുനരധിവാസത്തിനും ഉളള മാനദണ്ഡങ്ങള്‍ സ്വീകരിക്കുന്നത് ജനങ്ങളുടെ ഐക്യത്തിനു സഹായകരമാകുംവിധമാണ്.
വിജയവാഡ വിമാനത്താവളത്തെ രാജ്യാന്തര വിമാനത്താവളമായി മന്ത്രിസഭ അംഗീകരിച്ചു

ആന്ധ്രാപ്രദേശ് പുനഃസംഘടനാ നിയമം 2014ലെ വ്യവസ്ഥകള്‍ പ്രകാരം വിജയവാഡ വിമാനത്താവളത്തെ രാജ്യാന്തര വിമാനത്താവളമായി പ്രഖ്യാപിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകരിച്ചു. സംസ്ഥാന തലസ്ഥാനവുമായി ബന്ധപ്പെടാനുള്ള സാധ്യതകള്‍ ഇതോടെ വര്‍ധിക്കും. ഒപ്പം വിമാനയാത്രക്കാര്‍ക്കു മല്‍സരക്ഷമമായ നിരക്കുകളില്‍ യാത്ര ചെയ്യാന്‍ അവസരമൊരുക്കുകയും രാജ്യാന്തര യാത്രക്കാരുടെ എണ്ണവും ചരക്കുനീക്കത്തിന്റെ തോതും വര്‍ധിക്കുന്നതിലൂടെ ആന്ധ്രാപ്രദേശിലെ ആഭ്യന്തര, വിദേശ വിനോദസഞ്ചാരത്തിനും സാമൂഹ്യ, സാമ്പത്തിക വളര്‍ച്ചയ്ക്കും പ്രോത്സാഹനം പകരുകയും ചെയ്യും.
ശ്യാമ പ്രസാദ് മുഖര്‍ജി റൂറര്‍ബന്‍ ദൗത്യത്തിന് അംഗീകാരം

ഗ്രാമീണ മേഖലകളെ സാമ്പത്തികമായും, സാമൂഹികമായും, ഭൗതികമായും സുസ്ഥിരമായ ഇടങ്ങള്‍ ആക്കി മാറ്റുന്നതിനായി 5142.08 കോടി രൂപ പദ്ധതി അടങ്കലോടു കൂടിയ ശ്യാമ പ്രസാദ് മുഖര്‍ജി റൂറര്‍ബന്‍ ദൗത്യത്തിന് പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. എല്ലാ സംസ്ഥാനങ്ങളിലും ഗ്രാമീണ വളര്‍ച്ചാ ക്ലസ്റ്ററുകള്‍ രൂപീകരിക്കുന്നതിലൂടെ ഈ പ്രദേശങ്ങളിലെ വികസനത്തിന് ആക്കം കൂട്ടുകയാണ് പദ്ധതിയിലൂടെ ലക്ഷ്യമിടുന്നത്. സ്മാര്‍ട്ട് വില്ലേജുകളുടെ ക്ലസ്റ്ററുകള്‍ റൂറര്‍ബന്‍ ദൗത്യത്തിലൂടെ വികസിപ്പിച്ചെടുക്കും. ജനസംഖ്യ, സമ്പദ്‌വ്യവസ്ഥ, വിനോദസഞ്ചാര, തീര്‍ത്ഥാടന പ്രാധാന്യം, ഗതാഗത സംവിധാനം എന്നിവയെക്കുറിച്ചുള്ള ശാസ്ത്രീയ പഠനത്തിലൂടെയാണ് കേന്ദ്ര ഗ്രാമ വികസന മന്ത്രാലയം ക്ലസ്റ്ററുകള്‍ തെരഞ്ഞെടുക്കുന്നത്. വരുന്ന മൂന്ന് വര്‍ഷത്തിനിടയില്‍ ഇത്തരത്തിലുള്ള 300 ക്ലസ്റ്ററുകള്‍ ആരംഭിക്കാനാണ് പദ്ധതിയിലൂടെ ലക്ഷ്യമിടുന്നത്. കേന്ദ്ര ഗവണ്‍മെന്റിന്റെ വിവിധ പദ്ധതികളിലൂടെയാകും റൂറര്‍ബന്‍ ക്ലസ്റ്ററുകള്‍ക്ക് ധനസഹായം ലഭ്യമാക്കുന്നത്. ഇതിനു പുറമേ പദ്ധതിച്ചെലവിന്റെ 30 ശതമാനം തുക ശ്യാമ പ്രസാദ് മുഖര്‍ജി റൂറര്‍ബന്‍ ദൗത്യത്തിലൂടെ ലഭ്യമാക്കും. സാമ്പത്തിക പ്രവര്‍ത്തനങ്ങളുമായി ബന്ധപ്പെട്ട നൈപുണ്യ വികസന പരിശീലനം, അഗ്രോ പ്രോസസ്സിങ്ങ്/അഗ്രി സര്‍വീസസ്/സംഭരണം, വെയര്‍ഹൗസിങ്, ഡിജിറ്റല്‍ സാക്ഷരത, ശുചിത്വം, പൈപ്പ് ജല വിതരണം, ഖര, ദ്രാവക മാലിന്യ സംസ്‌കരണം, തെരുവുകള്‍, ഓടകള്‍, തെരുവു വിളക്കുകള്‍, മൊബൈല്‍ ആരോഗ്യ യൂണിറ്റ്, സ്‌കൂള്‍/ ഉന്നത വിദ്യാഭ്യാസ സൗകര്യങ്ങള്‍, റോഡ് കണക്ടിവിറ്റി, ഇ-സേവനങ്ങള്‍ക്കായുള്ള പൗര സേവന കേന്ദ്രങ്ങള്‍, ഇ-ഗ്രാം കണക്ടിവിറ്റി, പൊതു ഗതാഗത സൗകര്യം, എല്‍പിജി ഗ്യാസ് കണക്ഷനുകള്‍ എന്നീ കാര്യങ്ങളിലെ വികസനം ക്ലസ്റ്ററുകളില്‍ ഉറപ്പാക്കുകയെന്നതാണ് പദ്ധതിയിലൂടെ ലക്ഷ്യമിടുന്നത്.
ഇന്ത്യയും ഹോംഗ്‌കോംഗും തമ്മിലുള്ള ഇരട്ടനികുതി ഒഴിവാക്കുന്നതിനുള്ള  കരാര്‍ ഒപ്പുവയ്ക്കുന്നതിന് അംഗീകാരം

ഇരട്ട നികുതി ഒഴിവാക്കാനും വരുമാനത്തിലുള്ള നികുതി വെട്ടിപ്പ് ഇല്ലാതാക്കാനും ഇന്ത്യയും ചൈനയുടെ പ്രത്യേക ഭരണമേഖലയായ ഹോംഗ് കോംഗും തമ്മില്‍ ഒരു കരാറില്‍ ഏര്‍പ്പെടുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഈ കരാര്‍ നിക്ഷേപങ്ങള്‍, സാങ്കേതികവിദ്യ, വ്യക്തികള്‍ എന്നിവയുടെ ഒഴുക്ക് ഇന്ത്യയില്‍ നിന്ന് ചൈനയുടെ പ്രത്യേക ഭരണമേഖലയായ ഹോംഗ്‌കോംഗിലേക്കും മറിച്ചും ഉണ്ടാക്കും. ഇത് ഇരട്ടനികുതി തടയുകയും ബന്ധപ്പെടുന്ന രണ്ടു കക്ഷികളും തമ്മിലുള്ള വിവരങ്ങള്‍ പങ്കുവയ്പ്പ് സാദ്ധ്യമാക്കുകയും ചെയ്യും. ഇത് നികുതി കാര്യങ്ങളിലെ സുതാര്യത വര്‍ദ്ധിപ്പിക്കും നികുതിവെട്ടിപ്പും ഒഴിവാക്കലും നിയന്ത്രിക്കുകയും ചെയ്യും. പശ്ചാത്തലം ആദായനികുതി നിയമം 90-ാം വകുപ്പ് വരുമാനത്തിലെ ഇരട്ടനികുതി ഒഴിവാക്കുന്നതിനായി ഒരു വിദേശരാജ്യവുമായോ,ഒരു പ്രത്യേക മേഖലയുമായോ കരാറില്‍ ഏര്‍പ്പെടാന്‍ കേന്ദ്ര ഗവണ്‍മെന്റിനെ അധികാരപ്പെടുത്തുന്നുണ്ട്. അതുപോലെ 1961ലെ ആദായനികുതി നിയമത്തിന്റെ അടിസ്ഥാനത്തില്‍ ചുമത്താവുന്ന ആദായ നികുതിയില്‍ വെട്ടിപ്പോ ഒഴിവാക്കലോ നടത്തുന്നതുമായി ബന്ധപ്പെട്ട വിവരശേഖരണത്തിനും അധികാരമുണ്ട്.. ഈ രീതിയില്‍ ഇന്ത്യ മറ്റു രാജ്യങ്ങളുമായി ഏര്‍പ്പെട്ട കരാറിന്റെ അതേരീതിയിലുള്ളതാണ് ഈ കരാറും.
ഫിജി പ്രധാനമന്ത്രി റിയല് അഡ്മിറല് (റിട്ട.) ജോസയ്യ വൊറേക് ബൈനിമരാമ പ്രധാനമന്ത്രിയെ സന്ദര്ശിച്ചു

ഫിജി പ്രധാനമന്ത്രി റിയല് അഡ്മിറല് (റിട്ട.) ജോസയ്യ വൊറേക് ബൈനിമരാമ, പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു. ഫെബ്രുവരി 20നു ഫിജിയിലുണ്ടായ വന് ചുഴലിക്കാറ്റില് പൗരന്മാര് മരിക്കാനിടയായ സംഭവത്തില് പ്രധാനമന്ത്രി, ഫിജി പ്രധാനമന്ത്രിയെ അനുശോചനമറിയിച്ചു. പുനരധിവാസത്തിനും പുനര്നിര്മാണത്തിനുമായി ഇന്ത്യ എല്ലാ സഹായവും വാഗ്ദാനം ചെയ്തിരുന്നുവെന്നു പ്രധാനമന്ത്രി ഓര്മിപ്പിച്ചു. ചുഴലിക്കാറ്റുണ്ടായ ഉടന് ധസഹായമായി പത്തു ലക്ഷം ഡോളറും ഒപ്പം 45 ടണ് അവശ്യവസ്തുക്കളും ഇന്ത്യ ലഭ്യമാക്കിയതിനു പ്രധാനമന്ത്രിയെ ഫിജി പ്രധാനമന്ത്രി നന്ദി അറിയിച്ചു. മേഖലയ്ക്ക് ആകെ ഉപയുക്തമാവുന്ന സ്പേസ് ടെക്നോളജി ആപ്ലിക്കേഷന്സ് സെന്റര് സ്ഥാപിക്കുന്നത് ഉള്പ്പെടെ, ദുരിതാശ്വാസ പ്രവര്ത്തനത്തിനായി പസഫിക് ദ്വീപരാഷ്ട്രങ്ങളുമായുള്ള ബന്ധം സുദൃഢമാക്കുമെന്നു 2015 ഓഗസ്റ്റില് ജയ്പ്പൂരില് നടന്ന രണ്ടാമത് എഫ്.ഐ.പി.ഐ.സി. ഉച്ചകോടിയില് താന് നടത്തിയ പ്രസ്താവനയില് ഉറച്ചുനില്ക്കുന്നതായി ശ്രീ. നരേന്ദ്ര മോദി വ്യക്തമാക്കി. സൗരോര്ജ രംഗത്തും പുനരുപയോഗിക്കാവുന്ന ഊര്ജ രംഗത്തും കൃഷി, വിദ്യാഭ്യാസം, ആരോഗ്യം എന്നീ മേഖലകളിലും സഹകരിക്കാനുള്ള സാധ്യതകളെക്കുറിച്ച് ഇരുവരും ചര്ച്ച നടത്തി.
വൈദ്യുതി മേഖല അവലോകനം ചെയ്യുന്നതിനായി പ്രധാനമന്ത്രി യോഗം വിളിച്ചു

പ്രധാനമന്ത്രി ശ്രീ. നരേന്ദ്ര മോദി വൈദ്യുതി മേഖല സംബന്ധിച്ചു വിശദമായ യോഗം വിളിക്കുകയും കോവിഡ്- 19 സൃഷ്ടിച്ച പ്രത്യാഘാതത്തെക്കുറിച്ചു വിലയിരുത്തുകയും ചെയ്തു. മേഖലയുടെ സുസ്ഥിരതയും പുനര്‍നിര്‍മാണവും പ്രവര്‍ത്തന മികവും വര്‍ധിപ്പിക്കുന്നതിനുള്ള വിവിധ ദീര്‍ഘകാല പരിഷ്‌കാരങ്ങളെ കുറിച്ചു ചര്‍ച്ച നടത്തുകയും ചെയ്തു. ബിസിനസ് ചെയ്യുന്നത് എളുപ്പമാക്കല്‍, പുനരുപയോഗിക്കാവുന്ന വസ്തുക്കളുടെ വ്യാപനം, പൊതു-സ്വകാര്യ പങ്കാളിത്തത്തിന്റെ പങ്ക്, വൈദ്യുതി മേഖലയില്‍ നിക്ഷേപം പ്രോല്‍സാഹിപ്പിക്കല്‍ എന്നീ കാര്യങ്ങളില്‍ കൈക്കൊണ്ട നടപടികളും ചര്‍ച്ച ചെയ്തു. സമ്പദ്‌വ്യവസ്ഥയെ ചലിപ്പിക്കുന്നതില്‍ വൈദ്യുതി മേഖലയ്ക്കുള്ള പ്രാധാന്യം പ്രധാനമന്ത്രി ഉയര്‍ത്തിക്കാട്ടി. സ്വകാര്യ നിക്ഷേപം ആകര്‍ഷിക്കുന്നതിനായി കരാറുകള്‍ ഫലപ്രദമായി നടപ്പാക്കപ്പെടേണ്ടതിന്റെ ആവശ്യകത യോഗത്തില്‍ ചൂണ്ടിക്കാണിക്കപ്പെട്ടു. ഉപഭോക്തൃ കേന്ദ്രീകൃതമായിരിക്കേണ്ടതിന്റെ പ്രാധാന്യം വിശദീകരിച്ച പ്രധാനമന്ത്രി, ഉപഭോക്താക്കള്‍ക്ക് മുഴുവന്‍ സമയവും മെച്ചപ്പെട്ട നിലയില്‍ വൈദ്യുതി ലഭ്യമാക്കുന്നതിനായി പ്രവര്‍ത്തിക്കാന്‍ നിര്‍ദേശിച്ചു. വിതരണ കമ്പനികളുടെ പ്രവര്‍ത്തനം ലാഭകരമാക്കുന്നതിനായി ചാര്‍ജ് യാഥാര്‍ഥ്യബോധത്തോടെ നിശ്ചയിക്കലും സബ്‌സിഡികള്‍ യഥാസമയം നല്‍കലും ഉള്‍പ്പെടെയുള്ള കാര്യങ്ങള്‍ മെച്ചപ്പെടുത്തുന്നതിനും ഭരണം മെച്ചപ്പെടുത്തുന്നതിനും ആവശ്യമായ നടപടികള്‍ ചര്‍ച്ച ചെയ്യപ്പെട്ടു. ആഭ്യന്തര മന്ത്രി, ധനകാര്യ മന്ത്രി, ഊര്‍ജ-നൈപുണ്യ-എന്‍.ആര്‍.ഇ. സഹമന്ത്രി, ധനകാര്യ സഹ മന്ത്രി, മുതിര്‍ന്ന കേന്ദ്ര ഗവണ്‍മെന്റ് ഉദ്യോഗസ്ഥര്‍ എന്നിവര്‍ യോഗത്തില്‍ പങ്കെടുത്തു.
കനേഡിയന്‍ പാര്‍ലമെന്റ് തെരഞ്ഞെടുപ്പില്‍ വിജയിച്ച ശ്രീ. ജസ്റ്റിന്‍ ട്രഡ്യൂവിനെ പ്രധാനമന്ത്രി അഭിനന്ദിച്ചു

കനേഡിയന്‍ പാര്‍ലമെന്ററി തെരഞ്ഞെടുപ്പില്‍ വിജയിച്ച ശ്രീ. ജസ്റ്റിന്‍ ട്രഡ്യൂവിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘കനേഡിയന്‍ പാര്‍ലമെന്റ് തെരഞ്ഞെടുപ്പിലെ ശ്രീ. ജസ്റ്റിന്‍ ട്രഡ്യൂവിന്റെ വിജയത്തിന് അഭിനന്ദനങ്ങള്‍. കാനഡയുമായുള്ള അടുത്ത ബന്ധത്തിന് ഞങ്ങള്‍ മുന്തിയ പരിഗണനയാണ് നല്‍കുന്നത്. ഊര്‍ജ്ജ്വസ്വലരായ പ്രവാസി ഇന്ത്യക്കാരാല്‍ സമ്പന്നമാക്കപ്പെട്ട ജനാധിപത്യത്തിന്റെയും ഉള്‍ക്കൊള്ളലിന്റെയും കരുത്തുറ്റ ബന്ധം നാം പങ്കിടുന്നു. 2015 ഏപ്രിലില്‍ നടന്ന എന്റെ കനേഡിയന്‍ സന്ദര്‍ശനത്തെക്കുറിച്ചും, താങ്കളുമായുള്ള എന്റെ കൂടിക്കാഴ്ചയെക്കുറിച്ചും പ്രിയങ്കരമായ സ്മരണകളാണ് എനിക്കുള്ളത്.” പ്രധാനമന്ത്രി പറഞ്ഞു.
ന്യൂ യോര്‍ക്ക് നഗരത്തിലെ ഭീകരാക്രമണത്തെ പ്രധാനമന്ത്രി അപലപിച്ചു

ന്യൂ യോര്‍ക്ക് നഗരത്തില്‍ നടന്ന ഭീകരാക്രമണത്തെ പ്രധാനമന്ത്രി ശ്രീ. നരേന്ദ്ര മോദി അപലപിച്ചു. ‘ന്യൂ യോര്‍ക്ക് നഗരത്തിലെ ഭീകരാക്രമണത്തെ ശക്തിയായി അപലപിക്കുന്നു. എന്റെ ചിന്തകള്‍ ജീവന്‍ വെടിഞ്ഞവരുടെ കുടുംബങ്ങളോടൊപ്പവും പ്രാര്‍ത്ഥനകള്‍ പരിക്കേറ്റവരോടൊപ്പവുമാണ്’.
ബയോമെഡിക്കല്‍ റിസര്‍ച്ച് കരിയര്‍ പ്രോഗ്രാം അഞ്ചു വര്‍ഷംകൂടി നീട്ടുന്നതിനു മന്ത്രിസഭയുടെ അനുമതി

ബയോമെഡിക്കല്‍ റിസര്‍ച്ച് കരിയര്‍ പ്രോഗ്രാമും വെല്‍കം ട്രസ്റ്റ് (ഡബ്ല്യു.ടി.)/ഡി.ബി.ടി. ഇന്ത്യ അലയന്‍സും 2008-09 മുതല്‍ 2018-29 എന്ന പ്രഥമ പത്തു വര്‍ഷ കാലാവധിയില്‍നിന്ന് അടുത്ത അഞ്ചു വര്‍ഷത്തേക്ക് (2019-20 മുതല്‍ 2023-24വരെ) തുടരുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഡി.ബി.ടിയും ഡബ്ല്യ.ടിയും യഥാക്രമം സംഭാവന ചെയ്യുന്ന 728 കോടി രൂപയും 364 കോടി രൂപയും ചേര്‍ന്ന് ആകെ 1092 കോടി രൂപയുടെ സാമ്പത്തിക വിനിമയമാണു നടക്കുക. തുല്യ പങ്കാളിത്തത്തിലൂടെ നടത്തിയ ഫണ്ടിങ്ങിലൂടെ ബയോമെഡിക്കല്‍ ഗവേഷണ രംഗത്ത് ഇന്ത്യയില്‍ ആഗോള നിലവാരമുള്ള പ്രതിഭ വളര്‍ത്തിയെടുക്കുന്നതിനു പദ്ധതി വഴി സാധിച്ചു. ഇതു പ്രധാനപ്പെട്ട ശാസ്ത്രീയ നേട്ടങ്ങള്‍ക്കും സാമൂഹികമായ ആവശ്യങ്ങള്‍ക്കായുള്ള പ്രായോഗിക പ്രവര്‍ത്തനങ്ങള്‍ക്കും സഹായകമായി. ബി.ആര്‍.സി.പി., വിദേശത്തു ജോലി ചെയ്യുന്ന മികച്ച ഇന്ത്യന്‍ ശാസ്ത്രജ്ഞര്‍ക്കു രാജ്യത്തേക്കു തിരികെ വരാന്‍ സാഹചര്യമൊരുക്കുകയും ആഗോള നിലവാരമുള്ള ബയോമെഡിക്കല്‍ ഗവേഷണം നടക്കുന്ന കൂടുതല്‍ കേന്ദ്രങ്ങള്‍ ഇന്ത്യയില്‍ ആരംഭിക്കുകയും ചെയ്തു. അടുത്ത ഘട്ടത്തില്‍ ശേഷി വര്‍ധിപ്പിക്കുന്നതിനും ക്ലിനിക്കല്‍ ഗവേഷണം ശക്തിപ്പെടുത്തുന്നതിനും ആരോഗ്യമേഖലയില്‍ ഇന്ത്യ നേരിടുന്ന പ്രധാന വെല്ലുവിളികളെ അഭിസംബോധന ചെയ്യുന്നതിനും പദ്ധതി സഹായകമാകും. കേന്ദ്ര ഗവണ്‍മെന്റില്‍നിന്നു വര്‍ധിച്ച സഹായത്തോടെ പദ്ധതി തുടരുന്നതു നേട്ടം വര്‍ധിപ്പിക്കും.
ഔഷധ മേഖലയിലെ പൊതുമേഖലാ സ്ഥാപനങ്ങളുടെ മിച്ചഭൂമിയുടെ ആവശ്യാധിഷ്ഠിത വില്‍പ്പനയ്ക്ക് കേന്ദ്ര മന്ത്രിസഭയുടെ അനുമതി

ഹിന്ദുസ്ഥാന്‍ ആന്റി ബയോട്ടിക്‌സ് ലിമിറ്റഡ് (എച്ച്എഎല്‍), ഇന്ത്യന്‍ ഡ്രഗ്‌സ് & ഫാര്‍മസ്യൂട്ടിക്കല്‍സ് ലിമിറ്റഡ് (ഐഡിപിഎല്‍), രാജസ്ഥാന്‍ ഡ്രഗ്‌സ്&ഫാര്‍മസ്യൂട്ടിക്കല്‍സ് ലിമിറ്റഡ് ( ആര്‍ഡിപിഎല്‍), ബംഗാള്‍ കെമിക്കല്‍സ് & ഫാര്‍മസ്യൂട്ടിക്കല്‍സ് ലിമിറ്റഡ് (ബിസിപിഎല്‍) എന്നിവയുടെ വീട്ടാത്ത ബാധ്യതകള്‍ പരിഹരിക്കുന്നതിനു വേണ്ടി ഇവയുടെ മിച്ചഭൂമി ആവശ്യാനുസരണം വില്‍ക്കുന്നതിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഇതുവഴി ദേശീയ സ്വത്തുക്കള്‍ രാഷ്ട്രത്തിന്റെ ഉത്തമ താല്‍പര്യത്തിനുവേണ്ടി ഉപയോഗപ്പെടുത്തും. സര്‍ക്കാര്‍ ഏജന്‍സികളില്‍ നിന്നുള്ള മല്‍സരാധിഷ്ഠിത ലേലത്തിലൂടെയായിരിക്കും വില്‍പ്പന. വില്‍പ്പനയില്‍ നിന്നും ലഭിക്കുന്ന വരുമാനം കൊണ്ട് വീട്ടാനുള്ള ബാധ്യതകള്‍ പരിഹരിക്കുകയും ചെയ്യും. ഈ പൊതുമേഖലാ സ്ഥാപനങ്ങളില്‍ സ്വയം വിരമിക്കല്‍ (വിആര്‍എസ്), സ്വയം വേര്‍പിരിയല്‍( വിഎസ്എസ്) പദ്ധതികളും നടപ്പാക്കും. ബാക്കിയുള്ള ഭൂമി നിക്ഷേപവും പൊതുസ്വത്തുക്കളും പരിപാലിക്കുന്ന വകുപ്പ് (ഡിഐപിഎഎം), പബ്ലിക് എന്റര്‍പ്രൈസസ് വകുപ്പ് ( ഡിപിഇ) എന്നിവയുടെ മാര്‍ഗ്ഗനിര്‍ദേശങ്ങള്‍ പ്രകാരം പരിപാലിക്കും. ബാധ്യതകള്‍ പരിഹരിച്ച ശേഷം ഐഡിപിഎല്‍, ആര്‍ഡിപിഎല്‍ എന്നിവ അടച്ചുപൂട്ടാന്‍ നടപടികളെടുക്കും.എച്ച്എഎല്‍,ബിസിപിഎല്‍ എന്നിവയുടെ തന്ത്രപ്രധാന വില്‍പ്പന സാധ്യത ആരായും. ഈ സ്ഥാപനങ്ങളുടെ ഭരണ വകുപ്പായ ഫാര്‍മസ്യൂട്ടിക്കല്‍സ് വകുപ്പിനായിരിക്കും തുടര്‍ നടപടികളുടെ ചുമതല.
മുസ്‌ലിം സമൂഹത്തിന് പ്രധാനമന്ത്രിയുടെ റംസാന്‍ ആശംസ

റംസാനോടനുബന്ധിച്ച് മുസ്‌ലിം സമൂഹത്തിന് പ്രധാനമന്ത്രി ശ്രീ.നരേന്ദ്ര മോദി ആശംസകള്‍ നേര്‍ന്നു. ‘വിശുദ്ധ മാസമായ റംസാന്‍ ആരംഭിക്കുമ്പോള്‍, മുസ്‌ലിം സമൂഹത്തിന് ഞാന്‍ എല്ലാ ആശംസകളും നേരുന്നു. റംസാന്‍ നമ്മുടെ സമൂഹത്തില്‍ സാഹോദര്യം ശക്തമാക്കുകയും സൗഹൃദത്തിന്റെ ചൈതന്യം പ്രസരിപ്പിക്കുകയും ചെയ്യട്ടെ’- പ്രധാനമന്ത്രി പറഞ്ഞു.